**Әлеуметтік идеялар мен жобалар байқауы
XXI республикалық Әлеуметтік идеялар мен жобалар жәрмеңкесі – 2025
«Қазіргі әлемдегі жастар мен жасөспірімдерді қолдау: сын-қатерлер мен шешімдер»**

Нұрсұлтан Назарбаев Қоры **«Қазіргі әлемдегі жастар мен жасөспірімдерді қолдау: сын-қатерлер мен шешімдер»** тақырыбында республикалық әлеуметтік идеялар мен жобалар байқауын жариялайды.

**Конкурстың мақсаты:** қоғам үшін маңызды әлеуметтік мәселелерді шешуге бағытталған үздік идеялар мен жобаларды анықтау және насихаттау. Олардың ішінде жастар мен қоғам арасында жұмысшы мамандықтарының мәртебесін арттыру; еңбек нарығында сұранысқа ие дағдылар мен құзыреттерді дамыту; техникалық және кәсіптік саладағы мамандардың білім алу және мансаптық өсу жағдайларын жақсарту; білім беру мекемелері, бизнес және қоғам арасындағы байланысты нығайту.

Конкурс жыл сайын өтетін **Әлеуметтік идеялар мен жобалар жәрмеңкесі** аясында ұйымдастырылады. Жәрмеңкенің негізгі идеясы – жұмысшы мамандықтарын танымал ету, оларды меңгеруге қолайлы жағдай жасау және ел экономикасындағы рөлін нығайтуға бағытталған бастамаларды қолдау.

**Әлеуметтік идеялар мен жобалар байқауының тақырыптық бөлімдері (номинациялар)**

**№1 номинация: «Ертеңгі күннің көшбасшысы: жастар мен жасөспірімдердің кәсіби дамуы»**

Бұл номинацияға жастар мен жасөспірімдердің кәсіби дағдысын дамытуға, оларды жұмысқа орналастыруға және қазіргі еңбек нарығының талаптарына бейімдеуге бағытталған ҮЕҰ жобалары кіреді.

Қолдау көрсетілетін жобалар:

*- жастар мен жасөспірімдерді әртүрлі сала мамандарымен байланыстыратын тәлімгерлік бағдарламаларын ұйымдастыруға арналған ҮЕҰ бастамалары;*

*- кәсіби дағдыларды дамыту, жас мамандарды даярлаудың озық әдістерін әзірлеу және жастар мен жасөспірімдер арасындағы жұмыссыздық деңгейін төмендету;*

*- жас мамандарға практикалық тәжірибе жинауға, кәсіби дағдыларды меңгеруге, компаниялар мен білім беру мекемелерінде тағылымдамадан өтуге мүмкіндік беру;*

*- жастарды даярлау мен қолдаудың креативті әдістерін енгізу;*

*- Soft skills (коммуникация, тайм-менеджмент, көшбасшылық, сыни ойлау) дағдыларын дамыту бойынша тренингтер мен шеберлік дәрістері арқылы көшбасшылық және басқарушылық қабілеттерді дамыту;*

*- кәсіптік бағдарлау бағдарламаларын ұсыну (тесттер, мансаптық кеңестер, өндірістік экскурсиялар);
- жас мамандарға менторлық пен кәсіби қолдау көрсету.*

**№2 номинация: «Зорлық-зомбылықсыз болашақ: алдын алу шаралары»**

Бұл номинацияға жастар мен жасөспірімдердің менталдық және сексуалдық денсаулығын нығайтуға, олардың қауіпсіз ортасын қалыптастыруға және зорлық-зомбылықтың алдын алуға бағытталған ҮЕҰ жобалары кіреді.

Қолдау көрсетілетін жобалар:

*- жастар мен жасөспірімдерге депрессияны жеңуге, мазасыздықты төмендетуге және психобелсенді заттарды тұтынудың алдын алуға көмектесу;*

*- менталдық және сексуалдық денсаулық бойынша кәсіби қолдау мен кеңес беру;*

*- суицидтің алдын алу бойынша көмек көрсету және психологиялық қолдау ұйымдастыру;*

*- зорлық-зомбылықтың алдын алу, қауіпсіз орта қалыптастыру, буллинг пен кибербуллингтің алдын алу;*

*- жастар мен жасөспірімдерге зорлық-зомбылық туралы ақпарат беру және өзін-өзі қорғау тәсілдерін үйрету бойынша білім беру және ақпараттық науқандар өткізу;*

*- жасөспірімдерге арналған қауіпсіз әрі көңілді демалыс пен даму шараларын ұйымдастыру, отбасылық қатынастарды нығайту.*

**№3 номинация: «Жастар мен жасөспірімдердің цифрлық қауіпсіздігі»**

Бұл номинация жастар мен жасөспірімдердің медиасауаттылығын арттыру және цифрлық ортада қорғауға бағытталған ҮЕҰ жобаларын қамтиды.

Қолдау көрсетілетін жобалар:

*- жас мамандарды заманауи цифрлық құралдар мен технологияларды меңгеруге үйрету, сондай-ақ, жасөспірімдерге кәсіптік бағдар беру және жұмысқа орналасуына көмектесетін цифрлық платформалар мен қосымшаларды әзірлеу және енгізу;*

*- медиасауаттылыққа оқыту, жалған ақпаратпен күрес, сондай-ақ цифрландырудың жастар мен жасөспірімдердің психикалық және сексуалдық денсаулығына әсерін зерттеу;
- жастар мен жасөспірімдерді киберқауіптерден қорғау және олардың ақпараттық қауіпсіздігін қамтамасыз ету;*

*- сыни ойлау дағдысын дамыту және өтірік жаңалықтарға қарсы тұру деңгейін арттыруға арналған білім беру бағдарламаларын әзірлеу;*

*- жастарды ақпараттық соғыстардың сын-қатерлерімен күресуге үйрету, оның ішінде үгіт-насихатқа қарсы тұру стратегияларын меңгеру;*

*- интернеттегі этикалық мінез-құлық мәселесіне бағытталған бастамалар;*

*- білім беруді цифрлық трансформация және ақпараттық қауіпсіздік талаптарына бейімдеу бойынша бағдарламаларды әзірлеу және жүзеге асыру.*

***Жәрмеңкені өткізу мерзімдері:***

I кезең (2025 жылғы 1 наурыз – 30 сәуір): байқауға өтінім қабылдау және бастапқы іріктеу (құжаттардың талаптарға сәйкестігін тексеру).

II кезең (2025 жылғы 5–12 мамыр): жобаларды сараптамалық бағалау, Әлеуметтік идеялар мен жобалар жәрмеңкесінің қатысушыларының үздік 50 жобасын (ТОР-50) іріктеу.

III кезең (2025 жылғы 21–22 мамыр): Әлеуметтік идеялар мен жобалар жәрмеңкесінде үздік 50 жобаны онлайн қорғау. Жеңімпаздарды анықтау.

Өтінім **MsWord форматында** қазақ немесе орыс тілінде дайындалып, электронды түрде төмендегі e-mail-ға жіберілуі керек: innovaproekt@fnn.kz

**Байланыс ақпараты:**

Ершиманова Гүлнәр Орынбасарқызы, телефон: 8 (727) 339-65-37, е-mail: innovaproekt@fnn.kz

Байқауға қатысуға өтінім жүктеу (Word форматында)

Әлеуметтік идеялар мен жобалар байқауының ережелері. Word форматында жүктеу

Назар аударыңыз! Байқауға өтінім бермес бұрын өтінімді толтыру жөніндегі нұсқаулықты мұқият оқып шығыңыз. Word форматында жүктеу